projecte-aina/catalan_government_crawling huggingface dataset:
Per accedir a l'aplicació, cal identificar-se per mitjà d'un certificat digital emès per alguna de les entitats següents:
Agència Catalana de Certificació (idCAT i targeta T-CAT)
Quan s'intenta accedir a l'aplicació, pot ser que es visualitzi el missatge "Existeix un problema amb el certificat de seguretat".
En aquest cas, cal clicar sobre l'opció Anar a aquest lloc web (no recomanat).
Només es garanteix el funcionament correcte de l'aplicació amb els navegadors següents:
- Microsoft Internet Explorer, versió 5.5 o posterior i
- Mozilla Firefox, versió 2.0 o posterior
Cal que el navegador no bloquegi les finestres emergents procedents de l'aplicació.
Això es pot aconseguir de dues maneres:
- Fent que el navegador permeti que el web de l'aplicació utilitzi galetes,
amb el Microsoft Internet Explorer s'ha d'afegir l'adreça URL de l'aplicació a Eines > Opcions d'Internet > Privadesa > Llocs
amb el Mozilla Firefox s'ha d'afegir l'adreça URL de l'aplicació a Eines > Opcions > Contingut
- Habilitant al navegador les opcions Utilitza SSL 2.0 i Utilitza SSL 3.0 que hi ha a Eines > Opcions d'Internet > Avançats > Seguretat
Per poder descarregar i visualitzar correctament els documents que genera l'aplicació, es recomana tenir instal·lada la versió 8 de l' Adobe Reader o una de posterior.
Els centres educatius privats que imparteixen ensenyaments compresos en el sistema educatiu requereixen l'autorització administrativa per a la seva obertura i funcionament.
Per a l'obtenció de l'autorització, cal tenir present la normativa que regula els requisits mínims dels centres, en funció del nivell educatiu de què es tracti i la que, amb caràcter general, regula el procediment, el Decret 122/2012, de 9 d'octubre.
El procediment d'autorització conté una fase prèvia d'aprovació d'un projecte de centre, que és opcional, però que aporta la seguretat d'obtenció de l'autorització sempre que l'execució de l'obra coincideixi amb el projecte aprovat, i la fase pròpiament d'autorització en la qual s'han d'acreditar el compliment dels requisits relatius a instal·lacions, capacitat i llocs escolars, titulació del professorat i mobiliari i equipament didàctic.
Qualsevol canvi que afecti els locals del centre, els ensenyaments a impartir, la seva capacitat, la titularitat i la denominació també ha de ser objecte de la modificació de l'autorització.
El Registre de Centres Docents, que gestiona la Direcció General de Centres Públics, inclou les dades de tots els centres de Catalunya que imparteixen algun ensenyament (1).
Per informar els directoris de centres s'han creat fitxers en format XLS i CSV amb les següents dades: codi de centre, denominació oficial, adreça postal, telèfon, correu electrònic, geo-referències i ensenyaments autoritzats.
Aquests directoris s'actualitzen els mesos d' octubre i gener.
A continuació es mostren els fitxers dividits en dos grups: el primer correspon a la totalitat de centres i el segon només als que són de titularitat del Departament d'Educació.
Cada un d'aquests grups conté un fitxer en què els tipus d'ensenyament estan informats en un sol camp, i un altre en què cada ensenyament té el seu propi camp.
Els codis dels ensenyaments estan descrits en el document Codis d'estudis.
(1) No s'inclouen tots els centres que imparteixen programes de formació i inserció.
Tota aquesta informació es pot consultar també al Portal de Dades Obertes.
Corresponen al consell escolar les funcions següents:
El Departament d'Ensenyament recomana que els centres incorporin un representant de l'Ajuntament del seu terme municipal per afavorir la participació de l'Administració local en la vida del centre.
Una vegada constituït el consell escolar del centre, aquest ha de designar una persona que impulsi mesures educatives que fomentin la igualtat real i efectiva entre homes i dones.
A més, en els centres específics d'educació especial i en els que tinguin aules especialitzades, també forma part del consell escolar un o una representant del personal d'atenció educativa complementària.
Una de les persones representants dels pares i les mares del consell escolar ha de ser designada per l'associació de pares i mares més representativa al centre.
Així mateix, els centres concertats que imparteixen formació professional poden incorporar al seu consell escolar una persona representant del món de l'empresa, designada per les organitzacions empresarials, d'acord amb el procediment que les administracions educatives estableixin.
Les persones del consell escolar són elegides per un període de quatre anys i es renoven per meitats cada dos anys.
Les eleccions per a la constitució o renovació de membres del consell escolar, les convoca la persona titular del centre privat concertat, amb quinze dies d'antelació, dintre del període que fixa el Departament d'Ensenyament.
Les vacants del consell escolar s'han d'ocupar pel procediment establert a les normes d'organització i funcionament del centre; si aquestes no ho preveuen, les ha d'ocupar la següent candidatura més votada en les darreres eleccions.
Si no hi ha més candidats o candidates per cobrir-les, romanen sense cobrir fins a la propera renovació del consell escolar.
La condició de membre del consell escolar es perd quan es deixa el càrrec que comporta ser-ne membre, quan es deixa de complir algun dels requisits per ser elegible o quan l'òrgan que l'ha designat en revoca la designació.
Segons l'article 40.7 de la Llei 17/2011, de 5 de juliol, de seguretat alimentària i nutrició, les campanyes de promoció alimentària, educació nutricional o promoció de l'esport o de l'activitat física han de tenir una autorització expressa per poder-se difondre als centres.
Per aquest motiu el Departament d'Educació estableix el procediment d' autorització de les campanyes, la qual sempre es porta a terme d'acord amb els criteris d'avaluació acordats amb el Departament de Salut.
Per a cada campanya, l'empresa o el promotor han de presentar el formulari de sol·licitud d'autorització i una memòria que contingui:
El formulari de sol·licitud i la memòria s'han de presentar al centre educatiu, als serveis territorials (o Consorci d'Educació de Barcelona) o als serveis centrals del Departament d'Educació segons si la campanya s'adreça a un sol centre, a diversos centres o a centres de diversos serveis territorials.
El termini per resoldre i notificar a l'empresa o al promotor l'autorització o denegació de la campanya, si és d'àmbit territorial o nacional, és d'un mes des de l'entrada de la sol·licitud al registre corresponent.
Les campanyes autoritzades pel Departament es publiquen en aquesta mateixa pàgina.
Tot i que la campanya tingui l'autorització pertinent, cada centre ha de valorar, d'acord amb la seva autonomia, si el programa pedagògic, les unitats didàctiques i les accions s'adapten al seu projecte de centre i, per tant, si la duen a terme.
La sol·licitud i la memòria s'han de presentar al director o directora del centre.
Les campanyes, a més de satisfer els criteris establerts pel Departament de Salut, han de satisfer els criteris del projecte educatiu dels centres.
Si els centres pertanyen a un mateix àmbit territorial, l'empresa o el promotor han de presentar la sol·licitud i la memòria al director o directora dels serveis territorials o al gerent del Consorci d'Educació de Barcelona.
Si la campanya abasta més d'un dels serveis territorials, l'empresa o promotor han de presentar la sol·licitud i la memòria als serveis centrals del Departament.
Programa educatiu en línia dirigit a professors de 3r d'ESO per treballar els hàbits alimentaris i d'activitat física amb els adolescents.
Els continguts i la durada del programa són adaptables a les necessitats de l'aula, utilitzant una metodologia basada en el descobriment i en els interessos dels alumnes, a través d'una plataforma digital pràctica, senzilla i gratuïta.
Programa d'educació nutricional adreçat a alumnes entre 3r i 6è de primària en què nutricionistes realitzen sessions amb l'objectiu de transmetre la importància de tenir una alimentació variada, equilibrada i saludable.
A través d'una plataforma digital interactiva els alumnes coneixeran la piràmide alimentària i podran dissenyar els seus propis menús equilibrats
El Departament d'Educació va crear l'1 de desembre del 2015 el Registre d'alumnes (RALC), en el qual s'han d'inscriure tots els alumnes matriculats als centres educatius públics i privats d'ensenyaments reglats no universitaris de Catalunya.
El Registre assigna un codi identificador únic a cada alumne, anomenat identificador de l'alumne, que l'acompanya durant tota la vida acadèmica.
Aquest Registre és l'única font de dades d'identificació dels alumnes, de manera que s'interrelaciona amb la resta de sistemes d'informació del Departament.
El Registre té les finalitats següents:
El Registre es posà en marxa amb les dades de matrícula del curs 2015-2016 dels següents ensenyaments:
Més endavant s'incorporaran els ensenyaments de modalitat no presencial i la resta d'ensenyaments (educació infantil de 0-3 anys, ensenyaments d'adults, idiomes, música, dansa, artístics superiors, esports i matrícules de l'IOC).
Dades acadèmiques (només des del curs 2016-2017 i per als ensenyaments de baxtxillerat i cicles formatius)
Les dades de l'historial acadèmic s'inclouran al RALC progressivament.
de creació del Registre d'alumnes i del fitxer de dades de caràcter personal associat (DOGC núm. 6963, de 25.9.2015)
La Intranet - Portal de centre és el punt d'accés a les aplicacions de gestió i organització dels centres, que el Departament d'Educació posa a disposició dels centres educatius.
Aquí es recullen les eines de gestió acadèmica i administrativa i el calendari d'actuacions.
Els continguts i les aplicacions que s'hi visualitzen es defineixen segons el lloc de treball que s'ocupa dins l'organització, amb l'objectiu d'aconseguir la personalització i racionalització de l'accés als continguts.
Hi tenen accés el personal dels centres del Departament i el dels centres d'altres titularitats.
Els objectius principals d'aquest espai són:
Notícia del butlletí Educentres, núm. 7, de març de 2020
El Departament d'Educació impulsa un debat de país entre tots els agents implicats per tal d'establir conjuntament com volem que sigui l'espai de migdia dels centres educatius.
La voluntat és generar un marc d'interès col·lectiu per construir plegats i democràticament el projecte educatiu de l'espai de migdia, tenint en compte els seus aspectes educatius, alimentaris i de servei.
Per aquest motiu s'està portant a terme un procés participatiu que s'ha articulat al voltant de tres eixos:
Aquest procés participatiu està dividit en dues fases:
La primera fase, compresa entre maig i juny, va consistir en una sessió informativa i un debat amb el sector, a través de les 11 sessions territorials següents:
Hi ha disponible un informe de cada sessió de debat i un informe amb les primeres conclusions del procés.
Durant aquesta primera fase s'han pogut fer aportacions en línia i sessions autogestionades per a adults, i es podran continuar fent al llarg de tot el procés.
La segona fase, que es desenvolupa a partir d'ara, està adreçada als centres educatius, perquè a través de sessions autogestionades, incorporin la visió dels infants com a protagonistes de l'espai de migdia.
És en aquesta fase on us demanem la vostra participació i implicació i us animem perquè organitzeu en els centres aquestes sessions autogestionades fins al 15 de novembre.
Trobareu una guia i tota la informació per portar-les a terme al portal Participa.
A més, us oferim suport a distància per dissenyar la sessió participativa i compartir la vostra experiència a [EMAIL].
El consell escolar del centre és l' òrgan col·legiat de participació de la comunitat escolar en el govern del centre.
En el consell escolar hi ha representats tots els col·lectius que intervenen en la comunitat educativa: director, professorat, alumnat, personal d'administració i serveis, etc.
En els centres públics, la funció principal del consell escolar és participar en la presa de decisions en relació amb aquells temes importants per al funcionament i l'organització del centre: el projecte educatiu, la programació general, la gestió econòmica, etc. En el cas dels centres privats concertats, el consell escolar debat, avalua, analitza i pren decisions sobre els temes proposats pel titular del centre.
Els membres del consell escolar són elegits per un període de quatre anys i es renoven per meitats cada dos anys.
L'identificador de l'alumne és el número d'inscripció al Registre d'alumnes de Catalunya (RALC), que s'assigna (de manera única) a un alumne quan fa la primera matrícula en centres educatius públics i privats d'ensenyaments reglats no universitaris que desenvolupen l'activitat a Catalunya.
Amb aquest identificador es poden obtenir les dades identificatives dels alumnes i l'historial de matrícules (des del curs 2015-2016), fet que facilita als centres i als alumnes el desenvolupament de tràmits electrònics, com és el cas de la preinscripció.
A tots els alumnes que hagin estat escolaritzats a partir del curs 2015-2016 en centres educatius públics i privats d'ensenyaments reglats no universitaris que desenvolupen l'activitat a Catalunya.
Tanmateix, no tenen aquest identificador els alumnes dels ensenyaments d'adults, d'idiomes, de música, de dansa, artístics superiors, esportius, de modalitat no presencial i els que cursen ensenyaments estrangers a Catalunya.
El proper dimarts, 17 de març, es posa en marxa la nova intranet - Portal de centre
Aquest espai suposa la integració en un sol entorn de la intranet del Departament d'Educació, del Portal de centres del Departament i del Portal de centres d'altres titularitats.
Amb més de 122.000 usuaris potencials, la nova intranet esdevé el principal canal de difusió del Departament envers les persones que treballen en el Servei d'Educació de Catalunya.
L'aparença de la nova intranet és el fruit d'un procés participatiu de cocreació amb persones que treballen en el sistema d'educació de Catalunya i s'alinea amb la plataforma corporativa d'intranets de la Generalitat de Catalunya.
El projecte ha suposat més de dos anys de treball i més de 300.000 euros.
Els continguts i les aplicacions que es visualitzen es defineixen segons el lloc de treball que s'ocupa dins l'organització, amb l'objectiu d'aconseguir la personalització i la racionalització dels continguts.
Entre les millores de la nova eina, cal destacar-ne les següents:
En definitiva, la nova intranet es converteix en un espai més àgil, modern i amb un component visual que millora l'experiència dels usuaris i usuàries.
L'horari escolar dels alumnes de segon cicle educació infantil i primària, inclòs el d'educació especial, de tots els centres educatius de Catalunya, públics i privats, comprèn normalment horari de matí i tarda, i s'ha de desenvolupar entre les 8.30 i les 18 hores.
Amb caràcter general, l'horari lectiu dels alumnes de segon cicle d'educació infantil i primària, inclòs el d'educació especial, dels centres públics i privats, és de 9 a 12.30 hores i de 15 a 16.30 hores.
En qualsevol cas, el nombre total d'hores lectives que faran els alumnes ha de ser de 5 hores (3 o 3,5 al matí i 1,5 o 2 a la tarda), respectant un marge mínim de dues hores de descans al migdia.
L'horari lectiu no pot acabar abans de les 16 hores.
Els centres públics d'altres titularitats s'han d'ajustar al que estableixin els convenis signats entre el Departament d'Ensenyament i la titularitat.
En els centres públics que són titularitat del Departament d'Ensenyament, es programaran, d'acord amb la dotació de recursos assignada i en horari escolar no lectiu, unes hores de suport personalitzat, com a mínim dos dies a la setmana, per a aquells alumnes que ho requereixin i segons els criteris establerts pel Departament.
En aquells centres públics que el Departament determini, cal complementar l'horari lectiu amb una hora diària per a tots els alumnes, a fi de desenvolupar les habilitats que afavoreixen l'assoliment de les competències bàsiques.
Als centres d' ensenyament secundari l'horari escolar comprèn normalment horari de matí i tarda.
En l' educació secundària obligatòria la concreció de l'horari individual i la programació d'activitats generals de centre (reunions de professorat, esports, etc.) no poden comportar més de tres tardes lliures setmanals per als alumnes.
El batxillerat es pot organitzar en jornada continuada.
La formació professional inicial s'organitzarà preferentment en sessions de matí o tarda, per tal de facilitar la formació dels alumnes en centres de treball i l'accés dels treballadors.
Els ensenyaments de règim especial d'esports i artístics es poden organitzar en sessions de matí i tarda, en horari intensiu de matí o tarda o en altres horaris que prèviament hagi autoritzat el director o la directora dels serveis territorials corresponents.
Les activitats lectives als centres i aules de formació d'adults s'han d'organitzar en sessions de matí, tarda i vespre de dilluns a divendres, ambdós inclosos.
L'activitat de cada grup, dins l'organització setmanal, s'ha de programar en la mateixa franja horària.
La integració de l'educació primària i la secundària en un mateix centre atorga a l'institut escola autonomia pedagògica per impulsar els seus projectes educatius i capacitat organitzativa i de gestió dels seus recursos.
Amb la finalitat de donar resposta a les necessitats dels alumnes i les seves famílies, el Departament d'Educació recull la vocació innovadora dels centres per explorar noves estructures organitzatives que permetin assolir l'èxit escolar.
Consell Superior d'Avaluació del Sistema Educatiu
Catalunya compta amb una llarga i rica experiència pedagògica i d'innovació educativa.
L'any 1931, la Generalitat va crear els primers instituts escola com a centres d'ensenyament secundari vinculats a escoles de primària que estaven integrades dins del règim del Patronat Escolar Municipal.
Les seves activitats estaven inspirades en els principis pedagògics de l'Escola Nova Catalana i van representar el motor d'una nova concepció de l'ensenyament a l'etapa secundària.
Aquests centres, junt amb la resta d'institucions de la Generalitat, van ser suprimits l'any 1939.
L'impuls que es dona al desplegament actual vol recollir aquella tradició, emfasitzant el fet de reunir en un sol projecte educatiu tot el període d'ensenyament obligatori.
Els projectes educatius dels instituts escola tenen com a principal valor afegit el fet de ser un model integrat d'escolarització (3-16 anys) que implica els següents eixos:
Les característiques del model d'institut escola a partir del qual es determinarà l'estructura pedagògica i organitzativa ideal per bastir una oferta educativa completa són les següents:
El model base d'institut escola que es proposa només pot ser implementat en poblacions mitjanes i grans que poden consolidar dues línies d'ensenyament obligatori.
Ser estrictes amb el model comportaria excloure àmplies zones de Catalunya, per la qual cosa aquesta proposta pedagògica, aplicada de manera inflexible, no podria arribar a una bona part del país.
Les característiques específiques d'aquestes zones amb poca població porten a cercar models alternatius.
En la situació actual, doncs, cal donar impuls al desplegament dels instituts escola sense crear impactes negatius en la zona d'influència.
A proposta dels serveis territorials i del Consorci d'Educació de Barcelona, per al proper curs es preveu un desplegament de 25 instituts escola.
Al llarg d'aquest curs, també, es crearà la Xarxa d'Instituts Escola, que aprofitarà l'experiència dels 28 instituts escola actualment en funcionament per facilitar l'intercanvi d'informació, tant de forma virtual com presencial.
Serveis Territorials a la Catalunya Central
El passat mes d'abril la Generalitat va aprovar 27 noves construccions escolars, per un valor de 104.700.000 euros, que corresponen a les més prioritàries per al sistema educatiu d'acord amb les necessitats d'escolarització actuals i a mig termini.
De les 27, un total de 21 són de nova construcció, 5 són grans ampliacions i 1 és una rehabilitació integral.
Totes les obres es començaran a edificar de manera esglaonada fins al 2023 i permetran la retirada de més d'un centenar de mòduls.
Aquests equipaments es faran en funció de la fase de projecte en què es trobin, d'acord amb els nous criteris pedagògics de construccions escolars en què el Departament d'Educació treballa actualment amb el Col·legi d'Arquitectes de Catalunya i la Fundació Jaume Bofill, que serviran per dissenyar els nous centres educatius i transformar els centres actuals.
També, el Departament d'Educació actualment ja està impulsant un total de 37 actuacions per un import de 152.591.187 euros, que són obres que està construint o bé que ja compten amb disponibilitat pressupostària.
A data d'avui, el Departament d'Educació està treballant per tancar convenis i acords amb un total de 30 ajuntaments per a la construcció de nous equipaments educatius, ampliacions o grans adequacions.
A la taula següent es detallen totes les obres.
Es preveu que les noves construccions s'edifiquin de manera esglaonada fins al 2023
El Departament d'Educació vol donar resposta a les necessitats de recollida d'evidències per a la recerca científica o estadística, mitjançant la realització d'enquestes, observacions o altres tècniques en centres educatius públics.
S'estableix un protocol amb l'objectu d'establir les condicions i el procediment d'accés als centres educatius a les persones sol·licitants de centres de recerca o entitats de dret públic.
Els centres educatius es classifiquen en públics i privats, segons la seva titularitat.
Quan la titularitat correspon a una administració pública (Departament d'Educació, diputació, administració local i altres departaments) parlem de centres públics; quan la titularitat correspon a una persona física o a una persona jurídica de caràcter privat parlem de centres privats; si el centre privat té ensenyaments sostinguts amb fons públics rep la denominació de centre privat concertat.
Un cop creats o autoritzats, els centres educatius (públics i privats) s'inscriuen en el registre de centres, gestionat pel Departament d'Educació.
Els ensenyaments que els centres poden impartir són els següents:
Els centres públics del Departament d'Educació poden ser, a més, de diferents tipus segons els ensenyaments que imparteixen:
Correspon al Govern de la Generalitat crear i suprimir centres educatius públics.
Els centres educatius privats estan sotmesos al principi d' autorització administrativa.
El centre és autoritzat si compleix els requisits fixats pel Govern amb relació a la titulació acadèmica del personal docent, la ràtio entre alumnes i docents, les instal·lacions i la capacitat.
Els centres que imparteixen exclusivament ensenyaments no reglats de música o dansa i els que imparteixen exclusivament ensenyaments postobligatoris que no condueixen a l'obtenció de títols o certificats amb validesa a tot l'Estat estan subjectes al procediment de comunicació prèvia, d'acord amb el que el Govern estableixi per reglament.